Claus Schenk Graf von Stauffenberg

Klausas fon Štaufenbergas (; 1907 m. lapkričio 15 d. Jettingene, Bavarija – 1944 m. liepos 21 d.) – vokiečių karininkas (pulkininkas), kilmingas bajorų giminės atstovas, vienas pagrindinių 1944 m. liepos 20 dienos pasikėsinimo į Hitlerį organizatorių.

 Biografija 
Gimė rytinės Švabijos Jetingeno pilyje. Tėvas Alfred Klemens Philipp Friedrich Justinian buvo paskutinis Viurtembergo karalystės oberhofmaršalas. 1926 m. pradėjo tarnauti Bambergo 17-ajame kavalerijos pulke.https://books.google.lt/books?id=Wgj8EWapQYgC&pg=PA22&redir_esc=y#v=onepage&q&f=false 1930 m. gavo jaunesniojo leitenanto laipsnį. Studijavo Prūsijos karo koledže Berlyne. Dalyvavo Įsiveržime į Lenkiją, vėliau Barbarosos operacijoje. 1942 m. lapkritį Sąjungininkams įsiveržus į Prancūzijos Šiaurės Afriką, K. Štaufenbergas tarnavo Vermachto 10-ojoje tankų divizijoje, kuri tuomet užėmė Viši režimo valdytą Prancūziją, o vėliau buvo perkelta į Tunisą kautis su Sąjungininkais. 1943 m. jam buvo suteiktas oberstleitenanto laipsnis. 1943 m. balandį ties Mezzouna vykusių mūšių metu K. Štaufenbergas neteko kairės akies ir dešinės rankos.http://www.3squadron.org.au/subpages/Stauffenberg.htm  3 Squadron and the "Plot to Kill Hitler" Už tai buvo apdovanotas Ženklu Už sužeidimą bei Vokiečių kryžiumi. Reabilitacijai jis nusiųstas gydytis į pietų Vokietiją. 1943 m. rugsėjį susipažino su priešiškai A. Hitlerio atžvilgiu nusiteikusiu generolu majoru H. von Tresckow.https://www.bbc.com/news/magazine-28330605 The German officer who tried to kill Hitler 1944 m. birželio 6 d. Sąjungininkams išsilaipinus Normandijoje, K. Štaufenbergas suvokė, kad karą Vokietija pralaimės. Po dviejų nesėkmingų bandymų, 1944 m. liepos 20 d. įvykdė pasikėsinimą prieš A. Hitlerį pastarojo štabe prie Rastenburgo. Po šio bandymo vyko į Berlyną tęsti perversmą, bet A. Hitleriui likus gyvam, kartu su kitais sąmokslininkais buvo suimtas ir sušaudytas.

Stauffenberg buvo vedęs; žmona Nina Gräfin Schenk von Stauffenberg (mergautinė pavardė , g. 1913 m. rugpjūčio 27 d. Kaune), frankų generalinio konsulo Gustav Freiherr von Lerchenfeld (1871–1944) ir Anna Freiin von Stackelberg (1879–1945) dukra.

 Šaltiniai 

 Nuorodos 
 Susanne Eckelmann: Claus Schenk Graf von Stauffenberg biografija Deutsches Historisches Museum (DHM)/LeMO
 Claus Schenk Graf von Stauffenberg  biografija

Stauffenberg, von Claus